Lugege 5. Moosese raamat 10:12-22
Aga olge sõna tegijad ja mitte üksnes
kuuljad, pettes iseendid. (Jaakobuse 1:22)
Abielludes otsustasime mõlemad abikaasaga pühendada oma elu Jumala teenimisele. Me lugesime koos John Wesley lepingupalve, mille üks rida kõlab: “Olgu meil kõike või mitte midagi, kogu südamest ja vabal tahtel anname kõik üle Issandale.”
Elu ei osutunud lihtsaks. Meile sündisid peagi lapsed ja kuna abikaasa õppis teoloogiat, oli meil sageli kitsas käes. Ometi kogesime raskustes sageli Jumala imelist abi. Kui abikaasa sai doktoriõppe toetuse Canberra ülikoolis, läks meie elu kergemaks. Abikaasa esimesel tööaastal Newcastle’i koguduses sündis meile neljas laps ja minu tervis polnud hea. Jumal tuli taas appi sõbra kaudu, kes mind majapidamises aitamas käis.
1974. aastal tekkis mul võimalus lõpetada õpingud, mida olin alustanud 1955. aastal. Kartsin läbi kukkuda, kuid Jumala armust said kõik probleemid lahendatud. Jumal aitas mind ka sel korral. Minu elukogemus kinnitab, et kui astume usus välja, saabub Jumala abi sageli ootamatul viisil.
Patricia Noller (Queensland, Austraalia)
PALVE:
Taevane Isa, anna meile julgust teha Sinu tahtmist ja pühendada oma elu Sinu teenimisele, usaldades Sinu abi. Aamen.
PÄEVA MÕTISKLUS:
Jumala vastus võib olla ootamatu.
PALVE TULIPUNKT:
ELUKESTVALT ÕPPIJAD